Eskom ‘skrum’ nog oor beurtkrag Sondag | Netwerk24
Deur Lynn Williams 19 Oktober 2019 10:27
Beurtkrag gaan Saterdag die rugby ontwrig, maar hopelik nié Sondag, wanneer die Bokke teen Japan uitdraf, nie.
Die kragverskaffer kon wel met sekerheid sê dat beurtkrag Saterdag van 09:00 tot 23:00 toegepas gaan word.
In ’n verklaring sê Eskom hy gaan eers later Saterdag in ’n beter posisie wees om uitsluitsel te kan gee oor beurtkrag vir die res van die naweek.
Eskom het Suid-Afrikaners Woensdag onkant betrap toe hy aankondig fase 2-beurtkrag word ingestel.
Probleme by die Medupi-kragstasie het bygedra tot die jongste kragonderbrekings – die eerste beurtkrag sedert Maart.
“Ons rig steeds ’n versoek aan verbruikers en ondernemings om elektrisiteit spaarsamig te gebruik.”
Verbruikers word gevra om op Eskom of hul munisipaliteit se webtuistes op die hoogte te bly van wanneer hulle beurtkrag gaan ondervind .
Die Springbokke en Japan speel Sondag om 12:15 in die Tokio-stadion.
In jou streek
Kyk na beurtkragskedules by hierdie webwerf: loadshedding.eskom.co.za
Meer oor: Eskom | Kragkrisis | Beurtkrag